Temeljem članka 118. Zakona o odgoju i obrazovanju u osnovnoj i srednjoj školi (Narodne  novine, broj 87/08, 86/09, 92/10, 105/10, 90/11, 5/12, 16/12, 86/12, 126/12 i 94/13) i članka 220.  Statuta Prve osnovne škole, Školski odbor je  na sjednici održanoj 12. prosinca 2012. godine donio

POSLOVNIK

O RADU ŠKOLSKE KUHINJE

I. OPĆE ODREDBE

Članak 1.

Odredbe ovog  poslovnika odnose se na rad školske kuhinje u matičnoj školi i PŠ Zagorje (u daljnjem tekstu: školska kuhinja).

Ovim Poslovnikom uređuje se: organizacija rada školske kuhinje, pravo korištenja njenim

uslugama, radnici u školskoj kuhinji, način financiranja te pravo pristupa i kontrole rada.

II. ORGANIZACIJA RADA

Članak 2.

Zadatak školske kuhinje je priprema hrane kao dopune dnevne prehrane učenika .

Školska kuhinja radi tijekom školske godine, od 01.09. do 31.08.

Članak 3.

Hrana se u školskoj kuhinji priprema temeljem jelovnika koji se razrađuje najmanje za mjesec  dana unaprijed. Jelovnik odobrava ravnatelj škole na prijedlog kuharica.

Članak 4.

Učenici uzimaju dnevni obrok u pravilu za vrijeme velikog odmora: od 10,10 do 10,25 h u

prijepodnevnoj smjeni, odnosno od 14,35 do 14,55 h u poslijepodnevnoj smjeni.

Učenici u područnoj školi uzimaju dnevni obrok u pravilu za vrijeme velikog odmora: od

10,35 do 10,50 h.

Učenici hranu blaguju u svojim učionicama, a. hranu poslužuje kuharica.

III. RADNICI U ŠKOLSKOJ KUHINJI

Članak 5.

U školskoj kuhinji matične škole u Ogulinu  rade dvije  kuharice.

U školskoj  kuhinji Područne škole u Zagorju radi jedna   kuharica.

Članak 6

Dnevno radno vrijeme kuharice utvrđuje se Godišnjim planom i programom rada Škole

Članak 7.

Kuharica je odgovorna za kvalitetno pripremanje obroka uz vođenje brige o ekonomičnosti utroška namirnica te za podjelu obroka u propisanim količinama i odgovarajuće temperature.

Članak 8.

Kuharica je dužna pridržavati se jelovnika.

Izmjena jelovnika tijekom mjeseca moguća je samo u opravdanom slučaju uz prethodno

odobrenje ravnatelja Škole.

Članak 9.

Kuharica je odgovorna za dnevnu nabavu namirnica.

Nije dozvoljena narudžba namirnica koje nisu predviđene jelovnikom i u većim količinama od mjesečne potrebe.

Članak 10.

Kuharica je odgovorna za higijensko-epidemiološku čistoću jela, pribora za jelo, prostora u  kuhinji, pripadajućim prostorijama i blagovaonici, za izvršavanje radnih zadaća sukladno pravilima HACCP   i uredno vođenje evidencija izdanih temeljem HACCP studije.

Članak 11.

Kuharica je odgovorna za svoj redoviti zdravstveni pregled te je dužna redovito pohađati tečaj za stjecanje osnovnog znanja o zdravstvenoj ispravnosti namirnica i osobnoj higijeni osoba  koje rade u proizvodnji i prometu namirnica.

Članak 12.

Kuharica je zadužena za pripremanje hrane prigodom održavanja sastanaka i drugih svečanosti u Školi.

IV. PRAVO KORIŠTENJA USLUGA ŠKOLSKE KUHINJE

Članak 13.

Pravo na prehranu u školskoj kuhinji imaju svi učenici Škole.

Mjesečna cijena prehrane u školskoj kuhinji utvrđuje se temeljemumnoška cijene obroka od 2,00 kn i broja nastavnih dana u mjesecu

V. NAČIN FINANCIRANJA

Članak 14.

Troškovi školske kuhinje podmiruju se iz prihoda koji se formiraju od:

- ukupnog prihoda Škole namijenjenog za materijalne troškove Škole u okviru

redovnih materijalnih troškova poslovanja Škole

- uplata učenika – roditelja

- sredstava Grada Ogulina za sufinanciranje prehrane učenika u školskoj kuhinji.

Članak 15.

Sredstva za prehranu u školskoj kuhinji roditelji uplaćuju temeljem Ugovora sa školom izravno na žiroračun Škole, najkasnije 25 u mjesecu za tekući mjesec.

VI. PRAVO PRISTUPA I KONTROLA RADA

Članak 16.

Pristup i zadržavanje u školskoj kuhinji dozvoljeno je, osim kuharice:

- ravnatelju i tajniku Škole kada vrše kontrolu rada

- sanitarnim inspektorima kada vrše kontrolu rada

- radnicima Zavoda za javno zdravstvo.

Za boravak neovlaštenih osoba u školskoj kuhinji odgovorna je kuharica.

Članak 17.

Pregled rada školske kuhinje obuhvaća:

- stručni rad kuhinjskog osoblja

- higijenske prilike u školskoj kuhinji

- kvalitetu i kvantitetu pripremljene hrane

- namjensko trošenje namirnica

- pripremu hrane prema jelovniku

- opremljenost školske kuhinje inventarom i utvrđivanje potrebe za nabavu novog.

VII. ZAVRŠNE ODREDBE

Članak 18.

Ovaj Pravilnik stupa na snagu danom objave na oglasnoj ploči Škole.

KLASA: 602-01/14-01/47

URBROJ: 2133-26-14-01

Ogulin, 212.2012.

                                                                                         PREDSJEDNICA ŠKOLSKOG ODBORA:

                                                                                                                     Ivanka Božičev